Kompetanseregisteret i løsningen er et fleksibelt register som bygges opp etter behovene til hver enkelt virksomhet. Dette gjelder i forhold til hvilke kompetansegrupper organisasjonen ønsker at skal være registrert, som for eksempel utdanning, erfaring eller kurs.
Hver enkelt kompetansegruppe kan også settes opp og tilpasses ut fra hvilken informasjon man ønsker skal være med i hver gruppe. Det er også mulig å gjøre innstillinger i forhold til hvilken informasjon som skal være obligatorisk å legge inn, og om informasjonen skal vises på CV.
Med denne funksjonaliteten er det enkelt å søke på virksomhetens kompetanse. Da får man raskt frem informasjon om hvem og hvor mange som har den definerte kompetansen man er ute etter. Man kan også søke på kombinasjoner av ulike kompetansegrupper.
Kompetansesøk kan gi relevant informasjon når man skal evaluere søkere under en rekrutteringsprosess. Det kan også gi verdifull input til framtidige eller nært forestående rekrutteringstiltak.